PRIJEDLOG

Gradsko vijeće Grada Siska, na temelju članka 57. stavka 4. Zakona o porezu na dohodak („Narodne novine“, broj 115/16, 106/18, 121/19, 32/20, 138/20, 151/22, 114/23 i 152/2024), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“, broj 1/19, 1/20, 138/20, 1/21, 156/22 i 1/24) i članka 15. Statuta Grada Siska („Službeni glasnik Sisačko–moslavačke županije“, broj 12/09, 16/10, 9/11, 18/12, 4/13, 16/13 – pročišćeni tekst, 14/14, 9/15, 10/16, 6/18, 18/18 – pročišćeni tekst, 4/20, 8/21 i „Službeni glasnik Grada Siska“, broj 4/23), donosi

**ODLUKU**

**o visini paušalnog poreza po krevetu,**

**smještajnoj jedinici u kampu i/ili kamp-odmorištu te smještajnoj jedinici**

**u objektu za robinzonski smještaj**

**Članak 1.**

Ovom Odlukom utvrđuje se visina paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj koji se nalaze na području Grada Siska.

**Članak 2.**

Visina paušalnog poreza po krevetu utvrđuje se ovisno o naselju u kojem se nalazi soba, apartman i kuća za odmor te iznosi:

|  |  |  |
| --- | --- | --- |
| REDNI BROJ | NASELJE | Visina paušalnog poreza po krevetu (EUR) |
| I. | Sisak | 40,00 |
| II. | Blinjski kut, Budaševo, Bukovsko, Crnac, Čigoć, Donje Komarevo, Gornje Komarevo, Greda, Gušće, Hrastelnica, Jazvenik, Klobučak, Kratečko, Letovanci, Lonja, Lukavec Posavski, Madžari, Mužilovčica, Novo Pračno, Novo Selo, Novo Selo Palanječko, Odra Sisačka, Palanjek, Prelošćica, Sela, Stara Drenčina, Staro Pračno, Staro Selo, Stupno, Suvoj, Topolovac, Veliko Svinjičko, Vurot i Žabno. | 30,00 |

**Članak 3.**

Visina paušalnog poreza po smještajnoj jedinici u kampu i/ili kamp-odmorištu utvrđuje se u iznosu od 30,00 EUR.

**Članak 4.**

Visina paušalnog poreza po smještajnoj jedinici u objektu za robinzonski smještajutvrđuje se u iznosu od 30,00 EUR.

**Članak 5.**

Stupanjem na snagu ove Odluke, prestaje važiti Odluka o visini paušalnog poreza po krevetu,

smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj („Službeni glasnik Grada Siska“, broj 20/23).

**Članak 6.**

Ova Odluka stupa na snagu prvog sljedećeg dana od dana objave u „Službenom glasniku Grada Siska“.

 PREDSJEDNIK

 Bojan Dadasović, v. r.

**O B R A Z L O Ž E N J E**

**Nacrta prijedloga Odluke o visini paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj**

Člankom 57. stavkom 2. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23 i 152/24 - dalje u tekstu Zakon o porezu na dohodak) propisano je da se poreznim obveznicima koji ostvaruju dohodak od iznajmljivanja stanova, soba i postelja putnicima i turistima i organiziranja kampova, porez na dohodak po osnovi obavljanja te djelatnosti utvrđuje u paušalnom iznosu, pod uvjetima i na način propisan člancima 61. i 82. Zakona.

Člankom 57. stavkom 4. Zakona o porezu na dohodak, propisano je da je predstavničko tijelo jedinice lokalne samouprave u tom slučaju obvezno donijeti odluku kojom će propisati visine paušalnog poreza po krevetu, odnosno po smještajnoj jedinici u kampu, odnosno smještajnoj jedinici u objektu za robinzonski smještaj. Odluka se donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu i to za kategoriju III, iznos paušalnog poreza ne može biti manji od 30,00 niti veći od 150,00 eura.

Jedinica lokalne samouprave dužna je odluku svog predstavničkog tijela dostaviti Ministarstvu financija, Poreznoj upravi, najkasnije do 28. veljače 2025. godine.

Ovom se Odlukom Grad Sisak usklađuje sa Zakonom o izmjenama i dopunama Zakona o porezu na dohodak (Narodne novine, broj 152/24) kojim je propisan iznos paušalnog poreza sukladno kategoriji u koju je jedinica lokalne samouprave razvrstana prema indeksu turističke razvijenosti. Budući Grad Sisak spada u kategoriju III, iznos paušalnog poreza ne može biti manji od 30,00 niti veći od 150,00 eura.

Slijedom navedenog, predlaže se donošenje nove Odluke o visini paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj